Татар мәктәбендә укучы балаларга

татар теленнән мәктәп олимпиадасы өчен **биремнәр.**

2019-2020 нче уку елы. **5 нче сыйныф**

**Үткәрү вакыты – 60 минут**

**Максималь балл – 35**

**I. Тестлардан дөрес җавапны билгеләгез. (16 балл)**

1. Тартык авазлар саны дөрес күрсәтелгән рәтне билгеләгез. **(2 балл)**

а) 13;

ә) 12;

б) 24;

в) 28.

2. Парсыз саңгырау тартык авазларның саны дөрес күрсәтелгән рәтне билгеләгез. **(2 балл)**

а) 4;

ә) 5;

б) 6;

в) 7.

3. Бирелгән сүзләрнең ясалыш ягыннан төре дөрес күрсәтелгән рәтне билгеләгез. **(2 балл)**

***Ир-ат, хатын-кыз, иртә-кич.***

а) тамыр;

ә) парлы;

б) кушма;

в) тезмә.

4. Юнәлеш килешенең сораулары дөрес күрсәтелгән рәтне билгеләгез. **(2 балл)**

а) кемнең? нәрсәнең?

ә) кемгә? нәрсәгә? кая?

б) кемнән? нәрсәдән? каян? кайдан?

в) кемдә? нәрсәдә? кайда? кайчан?

5. Мәкальдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Калган эшкә кар* ***явар****.* (Мәкаль)

а) хәзерге заман хикәя фигыль;

ә) үткән заман хикәя фигыль;

б) киләчәк заман хикәя фигыль;

в) боерык фигыль.

6. Мәкальдәге сыйфатның дәрәҗәсе дөрес күрсәтелгән рәтне билгеләгез. **(2 балл)**

*Җете кызыл тиз уңа.* (Мәкаль)

а) гади дәрәҗә;

ә) чагыштыру дәрәҗәсе;

б) артыклык дәрәҗәсе;

в) кимлек дәрәҗәсе.

7. Бирелгән җөмләнең төре дөрес күрсәтелгән рәтне билгеләгез. **(2 балл)**

*Ак белән караны аера бел.* (Мәкаль)

а) хикәя;

ә) сорау;

б) боеру;

в) тойгылы.

8. Җыйнак җөмлә дөрес күрсәтелгән рәтне билгеләгез. **(2 балл)**

а) *Алсу һәм Марат җырлый.*

ә) *Кызыл алма яратам.*

б) *Әни эшкә китте.*

в) *Балалар алтын яфраклар җыйдылар.*

**II. Теоретик бирем.**

Сан сүз төркеме турында белгәннәрегезне языгыз. Фикерегезне мисаллар ярдәмендә аңлатыгыз. **(6 балл)**

**III. Гамәли-иҗади бирем.**

1. Табышмакның төшеп калган хәрефләрен куеп, күчереп языгыз. **(5 балл)**

*Җир астында ..ирән ат,*

*Аны.. тиресе җиде кат;*

*Суярсы.. да тунарсы..,*

*Тунаганда еларсы.. .*

2. Җавабын табыгыз. **(2 балл)**

3. ***Ат*** турында 8-10 җөмләдән торган кечкенә генә хикәя уйлап языгыз. **(6 балл)**